થોડા જ સમયમાં મને સમજાઈ ગયું કે એનો મારી પાસેનો સ્વાર્થ પૂરો થયો ! અમારી વચ્ચે મારી તરફથી ભલે જે કંઈ પણ હતું, પણ એની તરફથી માત્ર એ બધું શારીરિક જરૂરિયાત સંતોષવા માટે આડંબરના એક ભાગ રૂપની ક્રિયા હતી ! અને ‘જયારે તમે કોઈકને એક હદથી વધારે ઓળખી જતા હોવ છો ત્યારે અનાયસે એ વ્યક્તિ તરફ આછેરી ધ્રુણા અનુભવાતી હોય છે !’ મારા માટે તો શું, કોઈના પણ માટે એ માનવું અઘરું છે કે એણે જેને પ્રેમ કર્યો, એણે એનો માત્ર ઉપભોગ કર્યો છે ! પણ આખરે મેં મન મક્કમ કરી લઇ એ સંબંધ પર પૂર્ણવિરામ મુકવાનું નક્કી કરી લીધું. ધીરે ધીરે સંપર્ક ઘટાડતો ગયો, અને સામા પક્ષે પણ પોતાનું ધાર્યું થતું હોય એમ પ્રયાસો કરવાના બંધ થઇ ગયા.